
ПРОТИВОПОЖАРНА ИНСТРУКЦИЯ

НА ОБЕКТ………………………………………………………………………
На основание на основание чл.9, ал.1, т.1 от  “Наредба № 8121з-647 от 1 октомври 2014г. за правилата и нормите за пожарна безопасност при експлоатация на обектите”

Н А Р Е Ж Д А М

1. Всички служители да бъдат инструктирани по пожарна и аварийна безопасност и безопасност на труда срещу подпис.

2. Да познават противопожарните правила и инструкции.
3. Да могат да работят с уредите за пожарогасене.


4. Противопожарните системи, съоръжения и уреди за пожарогасене постоянно се поддържат в изправно работно състояние при спазване инструкциите на производителя.
5. Поставените на дежурство уреди за първоначално пожарогасене да бъдат обозначени, да съответстват по брой и вид на нормативните изисквания, да се проверяват от оторизирано лице при изтичане срока на годност отразен на стикера или спад на налягането по манометър.
6. Тютюнопушенето да става само на определените за целта места снабдени с пепелници.

7. Електро уреди, инсталации и съоръжения създаващи опасност от възникване на пожар или авария незабавно да се спират от експлоатация.

8. Не се допуска оставяне на включени електро уреди без наблюдение.

9. В помещения с не денонощен режим на работа, да се създадат условия и организира изключване на ел. захранването без това на денонощните консуматори след края на работния ден.

10. Не се допуска извършване на огневи работи, без да са взети необходимите мерки за обезопасяване преди, по време и след извършване на огневите работи предвидени в “Акт за извършване на огневи работи”.
11. Територията на обекта системно да се почиства от горими материали. Горимите отпадъци ежедневно да се събират на пожаро-безопасни места и периодично се изнасят по предназначение.

12. Не се допуска задръстване на входовете към сградата, проходите, евакуационните изходи, стълбищни клетки и подстъпите към главното ел. табло и уредите за пожарогасене.

13. След приключване на работния ден електрическото захранване се изключва централно от прекъсвач, с отделени преди прекъсвача денонощни потребители, осигурени с оразмерена автоматична защита. 


14. Преди есеннозимния сезон отоплителните уреди и съоръжения се проверяват и ремонтират, което се удостоверява с протокол. В експлоатация се допускат само изправни и стандартни уреди и съоръжения. 

15. Да се поставят схеми за евакуация с обозначение на помещенията, пътищата за евакуация, изходите, средствата за пожарогасене и сигнализация с необходимия пояснителен текст.
16. Пътищата за евакуация, изходите и местата на разположение на уредите за пожарогасене да се обозначат със стандартни указателни табелки.

17. По време, когато в сградата пребивават хора, всички евакуационни изходи да са отключени.

18. За констатирани нарушения на противопожарните правила и неизправност на противопожарното оборудване, незабавно да се докладва на ръководството и се вземат мерки за отстраняването им.

19.  Всички служители да се запознаят с инструкцията срещу подпис.

В случаите на възникване на пожар или авария, незабавно се звъни на телефон 112.
Изпълнението на указанията в Противопожарната Инструкция са задължителни както за служителите, така и за временно пребиваващите на територията на обекта лица.

На нарушителите ще се търси административна отговорност.
